section_heading: Snimanje
paragraph_text: Glumci Hayden Christensen i Ewan McGregor započeli su vježbanje svog duela svjetlosnim mačevima puno prije nego ga je Lucas išao snimati. Ekstenzivno su trenirali s Nickom Gillardom kako bi upamtili i odglumili svaki potez svog duela na pravilan način. Kao i u prethodna dva filma prve trilogije, McGregor i Christensen su sami odradili svoje scene borbe svjetlosnim mačevima bez kaskadera. Film Osveta Sitha postao je prvi u sagi u kojem likove Anakina Skywalkera i Dartha Vadera tumači isti glumac u istom filmu. U početku je zamišljeno da u kostim Dartha Vadera bude obučen samo "visoki muškarac". Ali nakon što je glumac Christensen molio Lucasa, dopušteno je da kostim Vadera bude napravljen prema Christensenovim mjerama. Zbog svoje visine od 1,85 metara Christensen je u sceni kada glumi Dartha Vadera gledao kroz otvor za usta na maski.